১৯৮৬ সালে আদম ও অর্থনৈতিক শুমারী  হয়েছিল। প্রবল আগ্রহ ও আনন্দ নিয়ে ঐ শুমারীতে একজন গণনাকারী হিসাবে আমি তিনদিনের প্রশিক্ষণ নিয়ে গভীররাতে ভাসমান জনসংখ্যা গণনা করা দিয়ে শুমারীর কার্যক্রম শুরু করেছিলাম। পরদিন পরিসংখ্যান ব্যুরোর কর্তব্যরত কর্মকর্তা আমাকে জানাল, গণনাকারী নয়, আমাকে গণনাকারীদের সুপারভাইজার হিসাবে নিয়োগ প্রদান করা হয়েছে। ১৫ জন গণনাকারীর গণনা কার্যক্রম সুপারভাইজ করাই হচ্ছে আমার দ্ধায়িত্ব। কিন্তু দ্ধায়িত্ব পালন করতে গিয়ে দেখলাম সব জগা-খিচুড়ি। কোন গণনাকারীই সঠিকভাবে গণনা কার্যক্রম পরিচালনা করছে না। আমাকে নিয়োগ দেওয়া কর্মকর্তাকে জানানোর পর,  তিনি বললেন, ওরা যতটুকু পারে করুক। বাকীটা তুমি ঘরে বসে করে নিও। পরে জানলাম, আমার অধীনে গণনাকারী ১৫ জনই পরিসংখ্যান ব্যুরো ঐ কর্মকর্তার আত্মীয়-সজন।